Πλέον, σου δίνεται η δυνατότητα να έχεις το δίπλωμα οδήγησης σου στο κινητό σου, ανεξαρτήτως ΑΦΜ, διαθέσιμο ανα πάσα στιγμή μέσα από την ψηφιακή πλατφόρμα gov.gr Wallet. Η διαδικασία είναι απλή και απαιτεί να κάνεις τα παρακάτω.
Εγκατάστησε την εφαρμογή gov.gr wallet στο smartphone σου. Η εφαρμογή υποστηρίζει και android και IOS λογισμικά.
Πραγματοποίησε την ταυτοποίηση σου με τη χρήση των προσωπικών σου κωδικών taxisnet.
Θα πρέπει να δώσεις άδεια στην εφαρμογή να σου στέλνει τις απαραίτητες ειδοποιήσεις.
Μπες στην εφαρμογή και επίλεξε ποιο έγγραφο θέλεις να “κατεβάσεις”. Στη συγκεκριμένη περίπτωση επίλεξε την άδεια οδήγησης.
Θα σου σταλεί σε sms ένας 6ψήφιος κωδικός στο κινητό που έχεις δηλώσει. Αντίγραψε τον στο πεδίο που θα σου ζητηθεί και είσαι έτοιμος.
Το ψηφιακό δίπλωμα είναι επίσημο έγγραφο και έχει ακριβώς την ίδια αξία με το έγχαρτο. Η γνησιότητά του ελέγχεται μέσω scan του QR code του από τις αρμόδιες αρχές. Σε περίπτωση απώλειας της έγχαρτης μορφής του, το ψηφιακό δίπλωμα ακυρώνεται και πρέπει να ξεκινήσεις την διαδικασία αίτησης απώλειας και έκδοσης νέου. Επιπλέον, σε περίπτωση απώλειας του κινητού που το έχεις “κατεβασμένο”, θα πρέπει να ανακαλέσεις και την ισχύ του.